শিশু-কিশোর সাহিত্যে পুরস্কার পাওয়া শরীফুল হাসান বলেন, পুরস্কারপ্রাপ্ত গ্রন্থটি ছিল তাঁর প্রথম কিশোর উপন্যাস। কালি ও কলম পুরস্কার তাঁকে সাহিত্যের এ-শাখায় কাজ করার উৎসাহ বহুগুণ বাড়িয়ে দিয়েছে। পুরস্কারপ্রাপ্তরা অনুভূতি প্রকাশের পর বক্তব্য রাখেন অনুষ্ঠানের সভাপতি শামসুজ্জামান খান। প্রথমেই তিনি পুরস্কারপ্রাপ্ত নবীন কবি ও লেখকদের অভিনন্দন জানান। সাহিত্যচর্চার ক্ষেত্রে তরুণদের প্রতি আহ্বান জানিয়ে তিনি বলেন, সচেতন হও যতেœর সঙ্গে পড়ো। শুধু বিদেশি সাহিত্যের পেছনে ছুটো না। শামসুজ্জামান খান আরো বলেন, সাহিত্যচর্চার ক্ষেত্রে আত্মিক সম্পর্কের সঙ্গে নিষ্ঠার সম্পর্ক রয়েছে। তিনি আশা প্রকাশ করেন, তরুণরাই সাহিত্যের স্বকীয়ধারা তৈরি করবে।